**IZVJEŠĆE O RADU**

 **ZA 2020. godinu**

 **1. Uvodne napomene**

KTD Mindel d.o.o. je poduzeće za obavljanje komunalnih djelatnosti u 100 % vlasništvu Općine Lumbarda . Prema Izjavi o osnivanju KTD Mindel d.o.o. je ovlašten obavljati komunalnu djelatnost skupljanja, odvoza i postupanja s komunalnim otpadom na području Općine Lumbarda, održavati i upravljati odlagalištem otpada ˝Kokojevica˝, održavanje javne rasvjete, održavanje čistoće , održavanje javnih površina, održavanje nerazvrstanih cesta, tržnica na malo, održavanje groblja te obavljanje pogrebnih poslova, obavljanje dimnjačarskih radova, održavanje i iskorištavanje luka, lučica i pristaništa, prerada maslina, odvodnja i pročišćavanje otpadnih voda, usluge parkiranja, uređenje i izgradnju nogostupa, puteva, šetnica i podgradnih zidova na javnim površinama i računovodstvene poslove.

Za potrebe obavljanja gospodarenje s otpadom KTD Mindel je u postupku ishođenja dozvole obavljanja djelatnosti gospodarenja otpadom. Krajem 2020 godine, noveliran je elaborat o gospodarenju otpadom za deponij Kokojevica te je predan zahtjev za ishođenje okolišne dozvole.

Broj zaposlenih radnika na poslovima gospodarenja otpadom u 2020. godini iznosio je 6 ( 2 vozača, 3 čuvara deponija, direktor).

**2. Pregled postojećeg stanja**

**a.) gospodarenje otpadom**

Organiziranim skupljanjem i zbrinjavanjem otpada iz kućanstava u 2020. godini bilo je obuhvaćeno cijelo područje Općine Lumbarda u cca 530 kućanstava ( 330 domaćinstava sa trajnim i 200 sa privremenim prebivalištem. Organizirani odvoz iz kućanstava i privrede vrši se ovisno o području Općine i godišnjem dobu od 2-7 puta tjedno. Skupljeni miješani komunalni otpad i neopasni proizvodni otpad sličnih svojstava komunalnom otpadu odvozi se i zbrinjava na odlagalištu neopasnog komunalnog otpada Kokojevica.

Općina Lumbarda je provela postupak javne nabave za izgradnju etape 3. Nova kazeta + etapa 2. Reciklažno dvorište. Kao najpovoljnija ponuda izabrana je ona od tvrtke GT Trade d.o.o. iz Splita u vrijednosti od 5.643.045,00 + PDV. Trošak izgradnje RD je 2.737.586,00 kojeg snose O. Lumbarda sa 25% i FZOEU sa 75 % dok trošak Nove kazete u iznosu od 2.904.459,00 snose FZOEU sa 75%, Grad Korčula sa 17.15 % i O.Lumbarda sa 7.5 %. Radovi su započeli 01.07.2020, a završetak se planira za travanj 2021 godine.

O. Lumbarda je uz sufinanciranje FZOEU osigurala i dodatnih 30 spremnika za reciklabilni otpad koji su raspoređeni po mjestu. Bez izgradnje RD i njegovog potpunog opremanja nije moguće u cijelosti osigurati funkcioniranje reciklaže u Lumbardi.

 **b.) groblje i pogrebne usluge**

Trenutno je u KTD Mindel 29 zahtjeva za grobnim mjestom. U suradnji s načelnikom je načelno dogovorena kupoprodaja zemljišta od strane privatnog vlasnika za širenje groblja. Čeka se rješavanje imovinsko pravnih odnosa kako bi mogli zaključiti kupoprodajni ugovor. KTD Mindel d.o.o je odlukom vijeća O. Lumbarda proširio djelatnost na izgradnju i održavanje groblja.

 **c.) vozni park**

KTD Mindel u svom voznom parku još ima jedan kamion MAN samopodizač star 14 g., jedan kamion smečar MAN sa potisnom pločom star 16 g. , kamion smečar Mitcubishi Fuso star 3 godine, buldožder LIEBHERER star 14 god, pogrebno vozilo CITROEN staro 3 godine, te malo gospodarsko vozilo Renault Kangoo staro 9 godina u svrhu obavljanja redovnih poslova radne jedinice. Mindel odvodnja upravlja cisternom za pražnjenje septičkih jama MAN zapremnine 11,5 m3.

 **d.) Javna rasvjeta**

O. Lumbarda je u 2020 godini nabavila 350 led svjetiljiki te su radnici KTD-a Mindel započeli sa zamjenom starih natrijevih. Do prosinca je ukupno zamijenjeno 70 % rasvjetnih tijela. U 2021 godini predviđena je zamjena ostalih.

 **e.) Odvodnja**

 U dogovoru sa O. Lumbarda, Hrvatskim vodama i NPKLM-om započeta je izrada dokumentacije za izgradnju kanalizacije u cijeloj Lumbardi. Rok za izradu iste je 27 mjeseci. Do kraja 2020 god. izrađeno je idejno riješenje, zatražena je ocjena o potrebi procjene utjecaja na okoliš te su određene lokacije crpnih stanica. U tijeku je geodetska izmjera niveleta cesta i puteva.

 **3. Obveze prema zakonskoj regulativi**

Vlada RH je sredinom godine 2018 god. donijela Uredbu o gospodarenju komunalnim otpadom. Presudom Ustavnog suda RH velik dio Uredbe je stavljen van funkcije te je u pripremi izmjena i dopuna postojeće. Izmjenama će se podrobnije opisat način naplate kao i obaveze davatelja usluge i korisnika.

Za napomenut je da je potreban veći angažman JLS da se Odluka o komunalnom redu u Općini Lumbarda bolje poštuje, posebno u pogledu članka 21. u kojem stoji kako okućnice ne smiju ometati korištenje javno prometne površine. Čest je slučaj da Mindel o vlastitom trošku kosi, obrezuje i čisti granje koje sa privatnih parcela ometaju promet na nerezvrstanim cestama u mjestu.. Problem prakinga tijekom ljeta predstavlja velik problem kamionu smećaru iz razloga onemogućenog pristupa svojim korisnicima. Posebo se ističe pojas uz cestu od crkvice Sv.Križ do Bilin Žala.

**4. Tijek i realizacija aktivnosti u 2020. godini**

 Početkom godine potpisan je novi Ugovor između Općine Lumbarda i KTD Mindela o uređivanju međusobnih prava i obveza o obavljanju komunalnih djelatnosti na području Općine Lumbarda u iznosu od ukupno 150 000,00 kn. Ugovorom su bile obuhvaćene sljedeće obaveze:

|  |
| --- |
| **plan radnih komunalnih aktivnosti** |
| odvodnja i pročišćavanje otpadnih voda |  |
| odlaganje komunalnog otpada |  |
| održavanje javnih površina | 55.000,00 kn |
| održavanje čistoće zelenih površina | 10.000,00 kn |
| održavanje nerazvrstanih cesta i gradnja podgradnih zidova | 10.000,00 kn |
| tržnice na malo |  |
| održavanje groblja i prijevoz pokojnika | 5.000,00 kn |
| održavanje javne rasvjete (trošak radnika) | 60.000,00 kn |
| upravljanje parkinga |  |
| održavanje plaža zimi + prvi žal ljeti | 5.000,00 kn |
| održavanje i postavljanje plutača na plažama | 5.000.00 kn |
|  **UKUPNO : 150.000,00 kn** |

Potrebno je napomenut da je KTD Mindel od općine Lumbarda dobio navedenih 200.000,00 kn u vidu kapitalne pomoći za radove na sustavu javne odvodnje .

Uz redovite aktivnosti odvoza i zbrinjavanja otpada, čišćenja javnih i zelenih površina izvedeni su slijedeći radovi te:

1. Zajedno sa Općinom Lumbarda i Gradom Korčula potpisan je ugovor sa tvrtkom GT Trade te su započeli radovi na izgradnji Nove kazete i RD na Kokojevici.
2. Produžen je Ugovor sa KTD Hoberom pod istim uvjetima kao u 2016 godini.
3. Postavljena je 15 novih rasvjetnih stupova.

**5) Plan aktivnosti za 2021 godinu.**

* Najveći poslovni izazov u 2021 godini je nastavak izgradnje reciklažnog dvorišta i nove kazete na Kokojevici.
* U cijelom mjestu započeti sa prikupljanjem otpada od vrata do vrata za papir, karton i plastiku.
* Započeti sa kompostiranjem odvojeno sakupljenog organskog otpada

KTD Mindel će izvršavati sve svoje redovne obaveze iz redovnog poslovanja, dok će se ostali radovi odrađivati prema odlukama općinskog vijeća i načelnika općine prema ljudskim i financijskim sposobnostima Općine Lumbarda i KTD-a Mindel.

 **6) Zaključak**

Protekla godina je za KTD Mindel definitivno bila jedna od izazovnijih u svojoj povijesti zbog utjecaja Covid-19 na poslovanje.

Poduzeće ispunjava sve svoje zadaće, financijski je stabilno i kadrovski ekipirano. Stroži propisi vezani za zaštitu okoliša i gospodarenju otpadom nose i veći financijski teret što nam sigurno predstavlja najveći izazov u vremenima koja su pred nama.

 Antonio Mušić ing.el

\_\_\_\_\_\_\_\_\_\_\_\_\_\_\_\_\_

 direktor

.